Анджела
( на Анджела Бориславова Анастасова )
С вик дойде, светът се промени,

времето летеше, нощи, дни,

стана чудо, без да ни попита,

сякаш прероди и нас самите.

Малка е, а този свят - голям,
тя ще го преброди утре, знам,

но ще се завръща, дума няма,

у дома при татко и при мама.

Анджела донесе светлината,

Анджела събуди тишината,

сякаш, че със нея днес се ражда

жажда за живот, велика жажда.

Някой ден ще тръгне, някой ден,

болката ще скита още в мен,

в мислите ще идва, във съня ми,

тя е дъщерята на сина ми.
Анджела, най - засмяната,

чакана, най - желаната,

утре живей с огнена страст,
много любов и частица от нас.

